Julieta Szönyi

Julieta Ivanca Szönyi, Julieta Szönyi Ghiga izenez ere ezaguna, (Timișoara, 1949ko maiatzaren 13a – 2025eko apirilaren 18a) errumaniar aktorea izan zen.

 Bizitza 
Ștefan Szönyi margolariaren alaba eta Anca Szönyi Thomas aktorearen ahizpa, Julieta Szönyi Timișoaran jaio zen. Lau urte zituela Bukarestera joan zen bizitzera. I. L. Caragiale Antzerki eta Zinema Unibertsitate Nazionalean lizentziatu zen.

Baia Mareko antzokian debutatu zuen eta gero Piteștiko antzokian eta Bukaresteko Ion Vasilescu antzokian aritu zen. 1990etik erretiroa hartu arte Bukaresteko Antzoki Txikian antzeztu zuen.

Zineman bete zituen paperen artean, Felix și Otilia (1972) filmeko Otilia da ospetsuena, eta telebistan, berriz, Toate pînzele sus (1977) telesail laburreko Adnana.

1990ean Alemaniara joan zen bizitzera, baina handik gutxira Errumaniara itzuli zen.

Ákos Gálfirekin ezkonduta zegoen. Leuzemiaren ondorioz hil zen 2025eko apirilaren 18an, 75 urte zituela.

 Filmografia 

 Zinema 
+UrteaIzenburuaPertsonaia1971Les Mariés de l'an DeuxMargaret Davidson, Nicolasen emaztegaia1972Felix și OtiliaOtilia1978Ecaterina TeodoroiuOngintzako Elkarteko kidea1979FalansterulCatița Fanache, Teodor Diamanten lagunaOra zeroRodica, Jorjen laguna1981Alo, aterizează străbunica!...Dantzari gaztea1983ComoaraMaria printzesa, Ambrozie Cândrieș printzearen alaba1984Mitică PopescuAngela, bankuko langilea1989Cei care plătesc cu viațaT. andrea, moda diseinatzailea2019La GomeraCristiren ama2020Est - Dittatura Last MinuteAbeslaria

 Telebista 
+UrteaIzenburuaPertsonaiaOharrak1977Toate pînzele susAdnana1., 4.-6., 8.-12. ataletan1981Lumini și umbre

 Erreferentziak 

 Kanpo estekak 

Kategoria:Timiș konderriko jendea
Kategoria:Errumaniako emakume aktoreak
Kategoria:XX. mendeko aktoreak
Kategoria:XXI. mendeko aktoreak
Kategoria:Leuzemiaren ondorioz hildakoak